Når heksene torsdag aften sendes til Bloksbjerg, så kan fire nordjyske sankthans-fester følges direkte på TV2 Nord Salto fra kl. 21.00-21.45. Sankt Hans-festen på TV2 Nord Salto er med direkte fra Møllehuset i Frederikshavn, hvor bålet tændes cirka klokken 21. Også i Sæby og Skagen er tv-holdene på plads, og følger Sankt Hans-festerne på Sæby Havn og ved Vippefyret i Skagen. De to steder tændes bålene klokken cirka 21.15 og 21.30. Den sidste sankthans-fest TV2 Nord deltager ved er på Safari Camping i Rebild. Her tændes bålet klokken 21.30. Livesendingen fra de tre store Sankt Hans-fester i Frederikshavn Kommune krydres med en række interviews med aktuelle gæster. Udover Sankt Hans-festerne torsdag aften bliver der også yderligere 40 minutters direkte TV fra Frederikshavn torsdag aften, da TV2 Nords program Nordjylland Live på Tour torsdag aften sender direkte fra Frederikshavn. Det sker fra klokken 19.50-20.30. Her vil reporter-holdene også mere på plads i Sæby, Frederikshavn og Skagen, hvor de taler med forskellige aktuelle gæster, ligesom der i programmet er en række aktuelle indslag fra Frederikshavn Kommune.

Referat:
Du kan være med til hele fire sankthans-fester, hvis du tænder for TV2 Nord Salto klokken 21.00.